Šerif
Šerif (engleski: sheriff od staroengleske sintagme scīrgerēfa – scīr, shire = 
oblast + gerēfa = predsjednik, upravnik) najviši upravni ili sudski službenik grofovije, okruga ili mjesta u Engleskoj, Sjevernoj Irskoj, Sjedinjenim Američkim Državama, Novom Zelandu i Australiji.

Šerifi su vjerojatno najpoznatiji iz američkih westerna kao usamljeni predstavnici zakona i reda na Divljem Zapadu, iako su oni puno stariji od tih vremena.

Karakteristike i historija
U Engleskoj su šerifi postojali već prije 1066. i Normanskog osvajanja.

Nakon što je William I Osvajač razdvojio crkvene od svjetovnih sudova - šerif je postao glavni sudac u svojoj oblasti. Pored toga on je sazivao i vodio vojsku svoje oblasti, provodio sve zakone, i čitav vijek nakon normanskog osvajanja, sudio sve predmete iz kaznenog i 
građanskog prava.  
Od vremena Henrya II (vladao od 1154. -1189.) nadležnost šerifa je strogo ograničena, jer je u međuvremenu 
porasla nadležnost kurie regis (kraljevskog dvora). Tako da je njegova dužnost nakon toga bila da ispita navode o kriminalu unutar 
svoje oblasti (shire), provede preliminarno ispitivanje optuženih za manje prekršaje i da privede optužene za veće zločine putujućim 
sucima.

Šerif je obavljao sve dužnosti koje su se dotad pojavile, pa je tako bio mrtvozornik (on se prvi put spominje 1194.), i konstabl 
(lokalni policijac prvi put spomenut 1242.), a isto tako i custodes pacis čuvar mira (prvi put spomenut tokom 12. vijeka). Nakon tudorovske
reorganizacije lokalne vlasti u 15. vijek i 17. vijeku, dužnost šerifa je postala uglavnom ceremonijalna.

Novi engleski Zakon o šerifima iz 1877., uveo je konačno reda, od tad svi engleski šerifi imaju jedinstveni broj dužnosti. One se 
svode na  izvršenje sudskih naloga, brigu oko zatvorenika i nadgledanje provedbe parlamentarnih izbor]]a. 
 
Sve do Zakona o ukidanju smrtne kazne iz 1965. šerifi su također bili odgovorni za izvršenje 
smrtnih kazni.

Škotska
U Škotskoj se šerif, kao službenik suda i kraljevih ministara, pojavljuje u zapisima iz 12. vijeka, i pored toga
što su i oni vremenom dobili policijske zadatke na održavanju reda i mira, šerifi su zadržali znatne sudske ovlasti. 
Glavnog šerifa i šerife šest sudova šerifata (sheriffdoms) imenuje i 
razrješava monarh na prijedlog državnog sekretara za Škotsku. 
Nadležnost šerifskih sudova se u slučaju građanskog prava prostire na gotovo sve predmete. Iz njihove 
nadležnosti su izuzeti su jedino teški zločini, oni su predmet Vrhovnog suda (High Court of Justiciary).   

U pojedinim predmetima građanskog prava, žalba se šalje glavnom šerifu i preko njega - 
žalbenom sudskom vijeću.

Sjeverna Irska
U Sjevernoj Irskoj šerifa i njegovog plaćenog pomoćnika za pojedinu grofoviju imenuje guverner. Njihove dužnosti, 
slične su onima u Engleskoj, i definirane Zakonom o šerifima iz 1920.

Sjedinjene Američke Države
U Sjedinjenim Američkim Državama, šerif je obično izabrani javni službenik u svojoj grofoviji, na rok od najčešće dvije 
do četiri godine. Jedino u Rhode Islandu narod ne bira šerifa.

Šerif je šef policije i sudski funkcioner, koji sam odabire svoje zamjenike i dijeli im zadatke. Šerif i
njegovi zamjenici su zaduženi za održavanje javnog reda i mira i imaju policijske ovlasti. Oni hapse i 
prikupljaju dokaze kod istražnih radnji.

U slučajevima kad procjene da nemogu održati red - ovlašteni su pozvati građane kao pomoć u održavanju reda i mira (posse comitatus - snage zajednice).
Šerifove glavne pravosudne dužnosti su izvršenje sudskih naloga, posebno presuda kod prodaje i izvarednih 
situacija.

Šerifi najčešće obavljaju svoj posao za plaću, ali su ponekad plaćeni po količini izvršenih poslova, a oni u gusto naseljenim 
grofovijama često mogu donijeti vrlo lukrativne prihode.

Australija
Šerif u Australiji je administrativni službenik Vrhovnog suda, zadužen za provođenje 
zakona i izvršenje sudskih naloga i slične poslove.

Novi Zeland
Slično je i u Novom Zelandu u kom je šerif službenik Vrhovnog suda.

Izvori

Vanjske veze 
 Sheriff na portalu Encyclopædia Britannica 

Policija
Pravna zanimanja
Administracija